Euro 2020: ಆತನನ್ನು ಸಾವಿನ ದವಡೆಯಿಂದ ಪಾರು ಮಾಡಿದ್ವಿ: ಎರಿಕ್ಸನ್ ಟ್ರೀಟ್ಮೆಂಟ್ ಬಗ್ಗೆ ಡಾಕ್ಟರ್ ಹೇಳಿಕೆ ಯುರೋ 2020 ಪಂದ್ಯಾಟ ಪ್ರಾರಂಭವಾಗಿದೆ. ಆರಂಭದಲ್ಲೇ ಸಂಭವಿಸಿದ ಘಟನೆಯೊಂದು ಫುಟ್ಬಾಲ್ ಪ್ರಿಯರನ್ನು ಬೆಚ್ಚಿಬೀಳಿಸುವಂತೆ ಮಾಡಿದೆ. ಡೆನ್ಮಾಕ್ ಮತ್ತು ಫಿನ್ಲ್ಯಾಂಡ್ ನಡುವಿನ ಪಂದ್ಯದ ವೇಳೆ ಡೆನ್ಮಾಕ್ ಆಯಟಾಕಿಂಗ್ ಮಿಡ್ಫೀಲ್ಡರ್, ನಾಯಕ ಕ್ರಿಶ್ಚಿಯನ್ ಎರಿಕ್ಸನ್ ಹೃದಯಘಾತದಿಂದ ಕುಸಿದು ಬಿದ್ದಿದ್ದರು. 5 ನಿಮಿಷಗಳ ಕಾಲ ಎರಿಕ್ಸನ್ ಹೃದಯ ನಿಂತು ಹೋಗಿತ್ತು. ತಕ್ಷಣವೇ ಆಸ್ಪತ್ರೆಗೆ ದಾಖಲಿಸಿದ ಕಾರಣ ಬದುಕುಳಿದಿದ್ದಾರೆ ಎಂದು ಡೆನ್ಮಾರ್ಕ್ ಫುಟ್ಬಾಲ್ ತಂಡದ ಡಾಕ್ಟರ್ ಮೊರ್ಟನ್ ಬೊಯಿಸನ್ ಅವರು ಹೇಳಿದ್ದಾರೆ. ನಂತರ ಮಾತು ಮುಂದುವರಿಸಿದ ಮೊರ್ಟನ್ ಬೊಯಿಸನ್, ಎರಿಕ್ಸನ್ ಹೃದಯಾಘಾತದಿಂದ 5 ನಿಮಿಷ ಉಸಿರು ನಿಲ್ಲಿಸಿದ್ದರು. ನಾವು ಎಷ್ಟು ಹತ್ತಿರದಲ್ಲಿದ್ದೆವು? ನನಗೆ ಗೊತ್ತಿಲ್ಲ. ಒಂದು ಕ್ಷಣಾರ್ಧದಲ್ಲಿ ಅವರನ್ನು ಸಾವಿನ ದವಡೆಯಿಂದ ಪಾರು ಮಾಡಿದ್ದೇವೆ ಎಂದು ಹೇಳಿದರು. ಸದ್ಯ ಕೋಪನ್ ಹ್ಯಾಗನ್ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿರುವ ಎರಿಕ್ಸನ್ ಸ್ಥಿರ ಸ್ಥಿರತಿಯಲ್ಲಿದ್ದು, ಭಾನುವಾರ ವಿಡಿಯೋ ಲಿಂಕ್ ಮೂಲಕ ತಂಡದ ಸದಸ್ಯರೊಂದಿಗೆ ಮಾತನಾಡಿದ್ದಾರೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ.ಎರಿಕ್ಸನ್ ಆರೋಗ್ಯ ಪರಿಸ್ಥಿತಿ ಗಮನಿಸಿದರೆ ಮತ್ತೆ ಅವರು ಫುಟ್ಬಾಲ್ ಆಡುವುದಿಲ್ಲ ಎಂದು ಇಂಗ್ಲೆಂಡ್ ರಾಷ್ಟ್ರೀಯ ಆರೋಗ್ಯ ಸೇವೆ ಹೃದ್ರೋಗ ತಜ್ನ ಡಾ ಸ್ಕಾಟ್ ಮರ್ರೆ ಹೇಳಿದ್ದಾರೆ. ಮತ್ತೊಂದೆಡೆ ಸದ್ಯದ ಪರಿಸ್ಥಿತಿ ನೋಡಿದಾಗ ಇಟಲಿಯ ಇಂಟರ್ ಮಿಲನ್ ತಂಡದ ಪರ ಆಡುವ ಎರಿಕ್ಸನ್ ಇದೀಗ ಇಟಲಿ ತಂಡದಿಂದ ಬ್ಯಾನ್ ಆಗುವ ಸಾಧ್ಯತೆ ಇದೆ ಎಂದು ಹೇಳಲಾಗುತ್ತಿದೆ.ಇನ್ನು ಇಟಲಿ ತಂಡ ಹೃದಯ ಸಂಬಂಧಿಸಿದ ತೊಂದರೆಯಿದ್ದರೆ ತಂಡದಿಂದ ಬ್ಯಾನ್ ಮಾಡುತ್ತಾರೆ. ಇದು ಇಟಲಿ ತಂಡದ ನಿಯಮವಾಗಿದೆ. ಹಾಗಾಗಿ ಎರಿಕ್ಸನ್ ಕೂಡ ಇಟಲಿ ತಂಡದಿಂದ ಹೊರಬೀಳುವ ಸಾಧ್ಯತೆಯಿದೆ.